**Ministru kabineta noteikumu projekta**

**“Grozījumi Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi”” (turpmāk – Projekts) izstrādāts, lai samazinātu Elektroniskās iepirkumu sistēmas (turpmāk – EIS) e-pasūtījumu apakšsistēmas negodprātīgas izmantošanas riskus un pilnveidotu speciālo darījumu uzraudzības kārtību. Vienlaikus tiek precizēts Ministru kabineta 2017. gada 28. februāra noteikumu Nr. 108 “Publisko elektronisko iepirkumu noteikumi” (turpmāk – Noteikumi) 12. pielikums atbilstoši Administratīvās atbildības likumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2011. gada 29. marta noteikumu Nr. 233 “Vides aizsardzības un reģionālās attīstības ministrijas nolikums” 1.7. apakšpunkts, kas nosaka Vides aizsardzības un reģionālās attīstības ministriju (turpmāk – VARAM) kā vadošo valsts pārvaldes iestādi informācijas un komunikācijas tehnoloģiju pārvaldības jomā;
2. Administratīvās atbildības likums (stājas spēkā 2020. gada 1. jūlijā), ar kuru zaudē spēku Latvijas Administratīvo pārkāpumu kodekss (turpmāk – LAPK);
3. Attiecīgie nozaru likumi, kas pārņem LAPK normas:

2019. gada 17. oktobra likums “Grozījumi Darba likumā”;2019. gada 6.jūnija likums “Grozījumi Imigrācijas likumā”;2019. gada 19. decembra likums “Grozījumi likumā “Par nodokļiem un nodevām””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **Centralizēto iepirkumu institūciju sniegto pakalpojumu izmantošanas nosacījumi.**

Valsts reģionālās attīstības aģentūra (turpmāk – Aģentūra) saskaņā ar Noteikumu 3.9. apakšpunktu, īstenojot e-iepirkumu sistēmas pārziņa un turētāja funkcijas, nodrošina preču piegādes un pakalpojumu sniegšanas darījumu tiesisko pamatu e-pasūtījumu apakšsistēmā e-iepirkumu sistēmā reģistrētiem pasūtītājiem un sabiedrisko pakalpojumu sniedzējiem, veidojot dinamiskās iepirkumu sistēmas vai slēdzot vispārīgās vienošanās ar piegādātājiem, kas Aģentūras kā centralizēto iepirkumu institūcijas rīkotās centralizētās iepirkuma procedūras ietvaros ir ieguvuši tiesības piedalīties e-iepirkumu procesā kā preču piegādātāji un pakalpojumu sniedzēji e-pasūtījumu apakšsistēmā.Īstenojot Noteikumu 3.9. apakšpunktā noteiktās funkcijas, Aģentūra ir konstatējusi gadījumus, kad pasūtītāji nelabticīgi izmanto EIS e-pasūtījumu apakšsistēmu, piemēram, speciālo darījumu[[1]](#footnote-1) ietvaros ir konstatēti mēģinājumi iegādāties pakalpojumus, kas neatbilst vispārīgo vienošanos tehnisko specifikāciju aprakstiem. Šādi gadījumi vienlaikus rada arī nepamatoti negatīvu viedokli par EIS e-pasūtījumu apakšsistēmu kā nedrošu darījumu slēgšanas vidi publisko iepirkumu nozarē.Šobrīd esošā Noteikumu regulējuma ietvaros pasūtītājiem nav noteikti obligāti pienākumi, kas būtu ievērojami speciālo darījumu izveides gadījumā un minētos jautājumus šobrīd regulē tikai Aģentūras slēgtās vispārīgās vienošanās. Esošajā situācijā šādu nelabticīgi veidotu darījumu sekas aprobežojas ar vispārīgās vienošanās jeb līguma pārkāpumu un, lai arī Aģentūra saskaņā ar tās slēgtajām vispārīgajām vienošanām ir tiesīga šādu pasūtījumu pārtraukt, secināms, ka esošais risinājums darbojas tikai pārkāpuma konstatēšanas brīdī, bet preventīva rakstura lomā, lai atturētu pasūtītājus no pārkāpumus veidojošām darbībām, tas nav pietiekami efektīvs, jo neatļautās darbības tieši nerada ārēja tiesību akta pārkāpumu. Turklāt EIS e-pasūtījumu platforma saskaņā ar esošo Noteikumu regulējumu ir nododama lietošanā arī citām centralizēto iepirkumu institūcijām, kuras pārkāpumu uzraudzību savu slēgto līgumu ietvaros var arī nebūt noteikušas vispār.Līdz ar to, lai samazinātu EIS e-pasūtījumu apakšsistēmas negodprātīgas izmantošanas riskus un vienlaikus attiecinātu uzraudzības kārtību uz visiem šajā apakšsistēmā veiktajiem speciālajiem darījumiem, Noteikumi jāpapildina ar regulējumu visām centralizēto iepirkumu institūcijām iekļaut vispārīgo vienošanos nosacījumos pienākumu veikt darījumu uzraudzību .Vienlaikus uzsverams, ka, lai arī Noteikumos tiek pastiprināta EIS e-pasūtījumu apakšsistēmā veicamo speciālo darījumu uzraudzības kārtība, tostarp paredzot publicēt šādu darījumu izvēles pamatojošo dokumentāciju, primāri pienākums un atbildība konkrētā situācijā izvērtēt tādu pasūtījumu veikšanas pamatotību, kurā ir prece vai pakalpojums, kuru attiecīgās preču vai pakalpojumu grupas ietvaros piedāvā tikai viens piegādātājs vai kura tehniskā specifikācija ir saistīta ar konkrētu ražotāju vai tirdzniecības marku, joprojām gulstas uz pasūtītāju un sabiedrisko pakalpojumu sniedzēju,  un šādi pasūtījumi ir pieļaujami, ja tas ir bijis paredzēts vispārīgo vienošanos noteikumos. 1. **E-iepirkumu katalogu saturs.**

Noteikumu 3.11. apakšpunkts paredz Aģentūras pienākumu apkopot pasūtītāju sniegto informāciju par e-pasūtījumu apakšsistēmā nepieciešamajām precēm un pakalpojumiem, kas iekļaujami šo noteikumu 1. pielikumā minētajā preču un pakalpojumu grupu sarakstā Aģentūras kā centralizēto iepirkumu institūcijas rīkoto iepirkuma procedūru ietvaros. Aģentūra minētā pienākuma izpildes laikā ir konstatējusi gadījumus, kad pasūtītāji ir norādījuši tādus pakalpojumus un preces, pēc kurām turpmāk slēgto vispārīgo vienošanos ietvaros preču vai pakalpojumu katalogu darbības laikā nav bijis pieprasījums, līdz ar to šādu preču vai pakalpojumu iegāde nav īstenojama centralizēto iepirkumu ietvaros, jo tā neatbilst centralizēto iepirkumu būtībai. Par šādu individuāli nepieciešamu preču vai pakalpojumu vienreizēju iegādi katram pasūtītājam pašam būtu rīkojama atbilstoša atsevišķa iepirkuma procedūra. Turklāt šādi gadījuma rakstura iegādes nepieciešamības pakalpojumi vai preces ievērojami palielina preču un pakalpojumu vienību apjomu bez lietderīga rezultāta un būtiski apgrūtina attiecīgo katalogu administrēšanu un uzraudzību un pārskatāmību. Lai novērstu situāciju, kad no pasūtītāju puses tiek pieprasīts centralizētajās iepirkuma procedūrās ietvert preces vai pakalpojumus, kas nav standartizētas un plaši nepieciešamas, ir jāparedz šādi priekšnosacījumi:- institūcija, kas izsaka attiecīgo pieprasījumu, vienlaikus iesniedz informāciju, kas apliecina, ka attiecīgā prece vai pakalpojums ir bijis iegādāts un tiek izmantots vismaz vienā citā publiskās pārvaldes institūcijā (piemēram, iestādes, kas izmanto attiecīgo preci vai pakalpojumu izsniegts apliecinājums, iegādes dokumenti, pamatlīdzekļu uzskaites dokumenti u.c.);- pieprasījums par konkrēto preci vai pakalpojumu saņemts no vismaz diviem e-iepirkumu sistēmas dalībniekiem.Vienlaikus regulējums arī paredzēs iespēju izmantot piegādātāju sniegto informāciju, ja piegādātāji izvēlēsies tādu sniegt, par tirgū aktuālajām precēm un pakalpojumiem, lai pasūtītājiem būtu iespēja izvērtēt jaunāko preču un pakalpojumu iespējamo klāstu.1. **Aģentūras pienākumi.**

Vienlaikus atsevišķi grozījumi precizē Aģentūras pienākumu apjomu EIS lietotāju apmācības jautājumos, kā arī datu publicēšanā. Noteikumu 3.10. apakšpunkts papildināts ar Aģentūras pienākumu, līdztekus detalizētas informācijas par e-pasūtījumu apakšsistēmā veiktajiem darījumiem publicēšanai tīmekļvietnē [www.eis.gov.lv](http://www.eis.gov.lv), publicēt minēto informāciju arī Latvijas atvērto datu portālā <https://data.gov.lv>. Nosakot pienākumu publicēt atvērtos datus, iestāde var ieplānot un pamatot atvērto datu apkopšanai un publicēšanai nepieciešamos resursus, līdz ar to ir lietderīgi iekļaut Noteikumos papildu regulējumu, kas nosaka pienākumu sistēmas darbību plānot tā, lai tiku nodrošināta atvērto datu publicēšana.Šobrīd Noteikumu 3.11. apakšpunktā ietvertajai atrunai, ka Aģentūra tehniskās specifikācijas, uzsākot iepirkuma procedūras, publisko tīmekļvietnē www.eis.gov.lv, nav pielietojuma praksē, jo visas iepirkuma procedūras tiek rīkotas elektroniskā vidē e-konkursu apakšsistēmā, kur, uzsākot iepirkuma procedūras, visas tehniskās specifikācijas jau tiek publicētas un pieejamas jebkurai personai bez jebkādiem ierobežojumiem, līdz ar to no labas pārvaldības principa viedokļa nav nepieciešams dublēt informāciju par tehniskajām specifikācijām un to atsevišķi publicēt tīmekļvietnē [www.eis.gov.lv](http://www.eis.gov.lv). 1. **Noteikumu precizēšana atbilstoši Administratīvās atbildības likumam.**

Papildus tam tiek precizēts Noteikumu 12. pielikums, jo tas satur atsauces uz Latvijas Administratīvo pārkāpumu kodeksu (turpmāk – LAPK), kas saistībā ar Administratīvās atbildības likuma spēkā stāšanos 2020. gada 1. jūlijā zaudē spēku. Sevišķās daļas, kāda šobrīd ir LAPK, Administratīvās atbildības likums vairs nesatur. Paredzēts, ka administratīvos pārkāpumus, par tiem piemērojamos sodus un amatpersonu kompetenci administratīvo pārkāpumu procesā nosaka nozaru likumos vai pašvaldību saistošajos noteikumos. Atsevišķās jomās atbildību noteiks arī Eiropas Savienības regulas.Lai sistēmiski saskaņotu Noteikumus ar minētajām normatīvo aktu izmaiņām, kā arī varētu veikt atbilstošu tehnisku pielāgošanu Iekšlietu ministrijas Informācijas centra pārziņā esošajā Sodu reģistrā un Aģentūras pārziņā esošajā EIS, nepieciešams papildināt atsauces uz LAPK pantiem (kas tiks izmantoti to pārkāpumu identificēšanai, kuriem sods tika piemērots līdz 2020. gada 1. jūlijam) ar attiecīgajām atsaucēm uz jaunajām nozaru likumos iekļautām normām, kas pārņem attiecīgos administratīvo pārkāpumu sastāvus no 2020. gada 1. jūlija. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Aģentūra, biedrība “Latvijas Informācijas un komunikācijas tehnoloģijas asociācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publisko elektronisko iepirkumu sistēmas lietotāji (iepirkumu veicēji).Juridiskas un fiziskas personas (piegādātāji), kas piedāvā tirgū pakalpojumus, preces un būvdarbus un kas piedalās iepirkumos un iepirkuma procedūrās (precīzs skaits nav nosakāms).Publiskos iepirkumus uzraugošās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildu ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Projekts šo jomu neskar. |
| 2. | Sabiedrības līdzdalība projekta izstrādē | Projekts kopā ar paziņojumu par līdzdalības iespējām tiesību akta izstrādes procesā 2019. gada 26. novembrī ievietots Vides aizsardzības un reģionālās attīstības ministrijas tīmekļvietnes [www.varam.gov.lv](http://www.varam.gov.lv) sadaļā “Sabiedrības līdzdalība”[[2]](#footnote-2).Projekts 2019. gada 23. decembrī publicēts Valsts kancelejas tīmekļvietnē, aicinot sabiedrību izteikt savu viedokli, iesniedzot ministrijai priekšlikumus rakstiskā vai mutiskā veidā[[3]](#footnote-3). |
| 3. | Sabiedrības līdzdalības rezultāti | Par Projektu saņemta Latvijas Tirdzniecības un rūpniecības kameras (turpmāk - LTRK) 2020. gada 8. janvāra vēstule Nr. 2020/31 ar priekšlikumu papildināt Projektu ar normu (vai precizēt esošo), kas paredz, ka pasūtītājs EIS, izmantojot atlikto grozu iespēju, pirkuma pieprasījumā nedrīkst norādīt komentārus, vai veikt citas darbības, kas ierobežo konkurenci starp attiecīgajā pozīcijā iekļautajiem piegādātājiem un ražotājiem. Projekta saskaņošanas gaitā panākta vienošanās par Projekta redakciju, kas paredz pasūtītāja un sabiedrisko pakalpojumu sniedzēja pienākumu pievienot iepirkumu dokumentiem esošās situācijas aprakstu, alternatīvu vai aizstājošu risinājumu neesības izvērtējumu un skaidrojumu, kas pamatoto šādas preces vai pakalpojuma, kā arī to savstarpējās saderības nepieciešamību. Projekts paredz, ka šī informācija e-iepirkumu sistēmā ir pieejama visiem aktīvajiem attiecīgās preču vai pakalpojumu grupas piegādātājiem ne mazāk kā trīs darbdienas pēc e-pasūtījumu apakšsistēmas nosūtītā paziņojuma par pasūtījumu.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Aģentūra, Iekšlietu ministrijas Informācijas centrs, Finanšu ministrija, Iepirkumu uzraudzības birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Vides aizsardzības un reģionālās Juris Pūce

attīstības ministrs

Igaune 66016780

ingrida.igaune@varam.gov.lv

Kalējs 67350654

juris.kalejs@vraa.gov.lv

1. Darījumi, kas šobrīd slēdzami Noteikumu 39. un 44. punkta kārtībā. [↑](#footnote-ref-1)
2. Skat.: <http://www.varam.gov.lv/lat/lidzd/pazinojumi_par_lidzdalibas_iesp/?doc=28098> [↑](#footnote-ref-2)
3. Skat. <https://www.mk.gov.lv/content/ministru-kabineta-diskusiju-dokumenti> [↑](#footnote-ref-3)